Slobodan Bobo Misaljević
Slobodan "Bobo" Misaljević bio je bosanskohercegovački muzičar čije djelovanje je pomoglo nastanku rane Sarajevske škole pop roka. Poznat je kao prvi gitarista sarajevske pop rok grupe Indexi. U prvoj postavi Indexa, osim njega na gitari, ostale instrumente svirali su: Šefko Akšamija bas-gitara, Nedo Hadžihasanović bubnjevi, Đorđe Uzelac klavijatura i Ismet Arnautalić ritam gitara. Godine 1962. kada su osnovali svoj muzički sastav svirali su beat muziku (koja je tada bila veoma popularna) američkih i britanskih beat i rok sastava The Shadows, The Platters, The Beach Boys i druge. Svirao je solo električnu gitaru u Indexima od njihovog osnivanja 1962. pa sve do 1965. godine. Nakon njegovog odlaska, na mjestu solo gitariste zamijenio ga je Slobodan "Bodo" Kovačević.